JYSK ÆLDREKEGLE UNION
Vedtægter
§ 1
Unionens navn er Jysk Ældrekegle Union (J.Æk.U).
Unionen er stiftet den 18.  maj 2010.
Unionen er tilsluttet Dansk Kegle Forbund (D.Ke.F) og Danmarks Idræts Forbund.
§ 2
Unionens formål er at samle alle ældrekegle klubber i Jylland for under fælles ledelse at fremme ældre keglesporten. Dette formål søges nået ved at arrangere turnerings- og
mesterskabskampe samt stævner for de under unionen hørende klubber.

Unionens bestyrelse fastsætter de nærmere regler for turneringernes og stævnernes afholdelse, som skal afvikles efter de af D.Ke.F. og J.Æk.U. fastsatte spilleregler.
De fastsatte spilleregler og eventuelle ændringer heri skal meddeles klubberne ved bestyrelsens foranstaltning.
Unionens bestyrelse repræsenterer klubberne officielt udadtil.
§ 3
Som medlemmer af unionen kan optages klubber, der som primært formål har at dyrke ældrekeglesport, og som er hjemmehørende i Jylland.
De optagne klubber er pligtige til at overholde D.Ke.F.´s og J.Æk.U.´s love og regler.
For medlemskab af J.Æk.U. betales et årligt kontingent pr. klub, hvis størrelse fastsættes på unionens repræsentanskabsmøder.
§ 4
J.Æk.U.´s opgaver varetages af bestyrelsen, der består af i alt 5 medlemmer fra de tilsluttede klubber.
Valg til bestyrelsen finder sted på den ordinære repræsentantskabsmøde som indkaldes med mindst tre ugers varsel til afholdelse i maj måned.
Hver klub, der har fra 0 til 5 turneringshold i Ældre Kegler Turneringen får 1 stemme.
Hver klub der tilsvarende har fra 6 til 10 turneringshold får 2 stemmer.
Hver klub, der tilsvarende har mere end 10 turneringshold får 3 stemmer.
Repræsentantskabsmødet er beslutningsdygtig uanset de fremmødtes antal.
Beslutninger vedtages ved almindeligt flertal.

Forslag, som ønskes behandlet på repræsentantskabsmødet, skal tilstilles unionens formand skriftligt senest to uger inden mødet.
§ 5
Dagsorden for det ordinære repræsentantskabsmøde:
1. Valg af dirigent.	Valg af stemmetællere.
2. Bestyrelsens beretning.
3. Fremlæggelse af det reviderede regnskab.
4. Fastsættelse af det årlige kontingent.
5. Behandling af indkomne forslag.
6. Valg af bestyrelsesmedlemmer. 3 er på valg I lige år, og 2 er på valg i ulige år
7. Valg af 1 suppleant til bestyrelsen (hvert år).
8. Valg af revisor (hvert år) 
9. Valg af revisorsuppleant (hvert år)
10. Eventuelt.
§ 6
Ekstraordinær repræsentantskabsmøde kan indkaldes med tre ugers varsel, når bestyrelsen finder det nødvendigt, eller mindst en trediedel af unionens medlemmer skriftligt har fremsat ønske herom med angivelse af det emne, som ønskes behandlet.
§ 7
Bestyrelsen konstituerer sig selv, samt fastsætter selv sin forretningsorden og opgavefordeling.
Der føres referat fra møderne.
Bestyrelsen er kun beslutningsdygtig, når mindst tre medlemmer er til stede. 
§ 8
Unionens regnskabsår er 01/05 til 30/04
Unionens kontante midler anbringes i et anerkendt pengeinstitut.

Bestyrelsen skal på det ordinære repræsentantskabsmøde afgive driftsregnskab for foregående år.
Revisor skal inden repræsentantskabsmødet gennemgå det samlede regnskab, samt påse at beholdningerne er til stede.					             Regnskabet forsynes med en påtegning. Revisor har til enhver tid adgang til at efterse regnskab og beholdning.
§ 9											           Ændring af Unionens vedtægter kan ske på ethvert repræsentantskabsmøde, når mindst 2/3 af de afgivne stemmer er for forslaget.
§ 10											   Beslutning om Unionens opløsning kan kun tages på en i dette øjemed særlig indkaldt ekstraordinært møde. Såfremt forslaget om Unionens opløsning vedtages, overgår Unionens formue til Dansk Kegleforbund.			             
Udmeldelse af Unionen kan ske med mindst 1 måneds varsel til udgangen af maj måned.
Oprindelige  vedtægter er vedtaget på Unionens stiftende møde den 18. Maj 2010.
[bookmark: _GoBack]Disse vedtægter er vedtaget  på ordinær repræsentantskabsmøde 2020.

